CELEX: 32005D0625
Language: lt
Date: 1124755200000
Title: 2005/625/EB: 2005 m. rugpjūčio 23 d. Komisijos sprendimas, nustatantis nuo 2005 m. sausio 1 d. iki gruodžio 31 d. būtiniausioms Europos bendrijos reikmėms patenkinti leidžiamus naudoti metilbromido kiekius, pagal Europos Parlamento ir Tarybos reglamentą (EB) Nr. 2037/2000 dėl ozono sluoksnį ardančių medžiagų (pranešta dokumentu Nr. C(2005) 468)

24.8.2005   
            
            
               LT
            
            
               Europos Sąjungos oficialusis leidinys
            
            
               L 219/47
            
         
      KOMISIJOS SPRENDIMAS
   
   2005 m. rugpjūčio 23 d.
   nustatantis nuo 2005 m. sausio 1 d. iki gruodžio 31 d. būtiniausioms Europos bendrijos reikmėms patenkinti leidžiamus naudoti metilbromido kiekius, pagal Europos Parlamento ir Tarybos reglamentą (EB) Nr. 2037/2000 dėl ozono sluoksnį ardančių medžiagų
   (pranešta dokumentu Nr. C(2005) 468)
   (autentiški tik tekstai anglų, prancūzų, graikų, ispanų, italų, lenkų, olandų, portugalų ir vokiečių kalbomis)
   (2005/625/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. birželio 29 d. Europos Parlamento ir Tarybos reglamentą (EB) Nr. 2037/2000 dėl ozono sluoksnį ardančių medžiagų (1), ypač į jo 3 straipsnio 2 dalies ii punktą,
   kadangi:
   
               (1)
            
            
               Pagal Reglamento (EB) Nr. 2037/2000 3 straipsnio 2 dalies i punkto d papunktį ir 4 straipsnio 2 dalies i punkto d papunktį nuo 2004 m. gruodžio 31 d. draudžiama gaminti ir atitinkamai įvežti metilbromidą bet kokiam naudojimui, išskyrus 3 straipsnio 2 dalies ii punkte ir Monrealio protokolo šalių Sprendimo IX/6 kriterijuose nurodytoms būtiniausioms reikmėms patenkinti. Būtiniausios išimtys – tai ribotos leidžiančios nukrypti nuostatos, paliekančios laiko alternatyviems sprendimams priimti.
            
         
               (2)
            
            
               Sprendimas IX/6 nurodo, kad metilbromido panaudojimas laikomas „būtinu“ tik tuo atveju, kai prašymo teikėjas nustato, kad metilbromido trūkumas šiai specifinei reikmei patenkinti žymiai pakenktų rinkai, ir kad nėra jokių alternatyvių techniškai ir ekonomiškai tinkamų sprendimų ar naudotojui prieinamų pakaitalų, kurie būtų nekenksmingi aplinkai ir sveikatai bei pagal aplinkybes tiktų prašyme nurodytoms pasėlių kultūroms. Be to, metilbromido gamyba ir naudojimas būtiniausioms reikmėms gali būti leidžiami tik, jei buvo imtasi visų įmonomų techninių ir ekonominių priemonių, siekiant iki minimumo sumažinti būtiną metilbromido naudojimą ir bet kokį jo išskyrimą į aplinką. Prašymo teikėjas taip pat turėtų įrodyti, kad yra dedamos būtinos pastangos, siekiant įvertinti ir pateikti į rinką šalies žinybų patvirtintus alternatyvius pasiūlymus bei pakaitalus, ir kad yra vykdomos tyrimų programos alternatyviems pasiūlymams ir pakaitalams surasti ir pritaikyti.
            
         
               (3)
            
            
               Komisija gavo 84 prašymus leisti naudoti metilbromidą kaip būtiniausią priemonę iš dešimtie svalstybių narių, tarpjų Belgijos (60 825 kg), Prancūzijos (467 135 kg), Vokietijos (45 250 kg), Graikijos (227 280 kg), Italijos (2 298 225 kg), Lenkijos (44 100 kg), Portugalijos (130 000 kg), Ispanijos (1 059 000 kg), Nyderlandų (120 kg) ir Jungtinės Karalystės (140 408 kg). Iš viso buvo paprašyta leisti panaudoti 4 472 343 kg metilbromido iš kurių 4 111 640 kg (92 %) būtų panaudoti prieš derliaus nuėmimą ir 360 703 kg (8 %) po derliaus nuėmimo.
            
         
               (4)
            
            
               Siekdama apibrėžti, kokį kiekį metilbromido leisti panaudoti būtiniausioms reikmėms 2005 m., Komisija pritaikė Sprendime IX/6 pateiktus kriterijus ir Reglamento (EB) Nr. 2037/2000 3 straipsnio 2 dalies ii punkto nuostatas. Komisija nustatė, kad nuo to laiko, kai buvo pateikti valstybių narių prašymai leisti naudoti metilbromidą kaip būtiniausią priemonę, atitinkami alternatyvūs sprendimai buvo rasti Bendrijoje ir paplito daugelyje Monrealio protokolo šalių. Todėl Komisija nusprendė 2005 m. leisti panaudoti 2 777 333 kg metilbromido būtiniausioms kiekvienos valstybės narės reikmėms patenkinti. Šis kiekis prilygsta 14,4 % 1991 m. Europos bendrijoje sunaudoto metilbromido kiekio ir rodo, kad daugiau nei 85 % metilbromido buvo pakeista alternatyviomis priemonėmis. Būtiniausių reikmių kategorijos yra panašios į Pirmojo neeilinio Monrealio protokolo šalių susitikimo (2) ataskaitų II priedo A lentelėje ir Šešioliktojo Monrealio protokolo šalių susitikimo (3) Sprendimo XVI/2 1A lentelėje nurodytas kategorijas.
            
         
               (5)
            
            
               Reglamento (EB) Nr. 2037/2000 3 straipsnio 2 dalies ii punkte taip pat prašoma Komisijos apibrėžti naudotojus, kurie gali pasinaudoti šia būtiniausia išimtimi. Kadangi Reglamento (EB) Nr. 2037/2000 17 straipsnio 2 dalyje prašoma valstybių narių nustatyti būtiniausius kvalifikacinius reikalavimus, keliamus metilbromidą taikantiems darbuotojams, ir kadangi fumigacija yra vienintelė naudojimo sritis, Komisija nusprendė, kad fumigaciją metilbromidu atliekantys asmenys yra vieninteliai metilbromido naudotojai, kuriuos pasiūlė valstybės narės ir kuriems leidimą naudoti metilbromidą būtiniausioms reikmėms išdavė Komisija. Fumigaciją atliekantys asmenys privalo žinoti saugumo reikalavimus, kurie paprastai nėra žinomi ūkininkams ar malūnų savininkams, kurių nuosavybėje metilbromidas naudojamas.
            
         
               (6)
            
            
               Sprendimas IX/6 nurodo, kad metilbromido gamyba ir naudojimas būtiniausioms reikmėms turėtų būti leidžiami tik, kai jo nepakanka atsargoje. Reglamento (EB) Nr. 2037/2000 3 straipsnio 2 dalies ii punkte nurodoma, kad metilbromido gamyba ir importas leidžiami tik tada, kai nė viena šalis neturi recirkuliuoto ar regeneruoto metilbromido. Remdamasi Sprendimu IX/6 ir Reglamento (EB) Nr. 2037/2000 3 straipsnio 2 dalies ii punktu, Komisija nustatė, kad atsargoje yra 205 926 kg būtiniausioms reikmėms skirto metilbromido. Europos Komisija įsteigė licencijų procedūras, užtikrinančias, kad prieš suteikiant leidimą įvežti ar gaminti metilbromidą, būtų išnaudotos visos atsargos.
            
         
               (7)
            
            
               Atsižvelgiant į tai, kad metilbromido naudojimas būtiniausioms reikmėms pradedamas taikyti nuo 2005 m. sausio 1 d. ir siekiant užtikrinti, kad bendrovės ir ūkio subjektai galėtų turėti naudos iš leidimų sistemos, tikslinga, kad šis sprendimas būtų pradėtas taikyti nuo tos datos.
            
         
               (8)
            
            
               Šiame sprendime numatytos priemonės atitinka Reglamento (EB) Nr. 2037/2000 18 straipsniu įkurto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Belgijos Karalystei, Prancūzijos Respublikai, Vokietijos Federacinei Respublikai, Graikijos Respublikai, Italijos Respublikai, Lenkijos Respublikai, Portugalijos Respublikai, Ispanijos Karalystei, Nyderlandų Karalystei ir Jungtinei Didžiosios Britanijos ir Šiaurės Airijos Karalystei nuo 2005 m. sausio 1 d. iki gruodžio 31 d. leidžiama būtiniausioms reikmėms naudoti iš viso 2 777 333 kg metilbromido. Jo kiekiai ir būtinų reikmių kategorijos nurodytos I–X prieduose.
   2 straipsnis
   Atsargos, kurias kiekvienos valstybės narės kompetetinga institucija paskelbė galimomis naudoti būtiniausioms reikmėms, išskaičiuojamos iš kiekio, kuris leidžiamas pagaminti ar įvežti, kad patenkintų būtiniausias tos valstybės narės reikmes.
   3 straipsnis
   Šis sprendimas skirtas Belgijos Karalystei, Prancūzijos Respublikai, Vokietijos Federacinei Respublikai, Graikijos Respublikai, Italijos Respublikai, Lenkijos Respublikai, Portugalijos Respublikai, Ispanijos Karalystei, Nyderlandų Karalystei ir Jungtinei Didžiosios Britanijos ir Šiaurės Airijos Karalystei.
   4 straipsnis
   Šis sprendimas taikomas nuo 2005 m. sausio 1 d., o jo galiojimas baigiasi 2005 m. gruodžio 31 d.
   
      Priimta Briuselyje, 2005 m. rugpjūčio 23 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 244, 2000 9 29, p. 1. Reglamentas su paskutiniais pakeitimais, padarytais Komisijos reglamentu (EB) Nr. 2077/2004 (OL L 359, 2004 12 4, p. 28).
   
      (2)  UNEP/OzL.Pro.ExMP/1/3. Pirmasis neeilinis Monrealio protokolo šalių susitikimas, įvykęs 2004 m. kovo 24–26 d. Monrealyje, Kanadoje (www.unep.org/ozone/Meeting_Documents/mop/index.asp).
   
      (3)  UNEP/OzL.Pro.16/Dec XVI/2. Šešioliktasis Monrealio protokolo šalių susitikimas, įvykęs 2004 m. lapkričio 22–26 d. Prahoje, Čekijos Respublikoje (www.unep.org/ozone).
   
      I PRIEDAS
      BELGIJOS KARALYSTĖ
      
                  Leidžiamų būtiniausių reikmių kategorijos
               
               
                  Kg
               
            
                  Dirvožemyje augančių salotų auginimas šiltnamyje
               
               
                  23 000
               
            
                  Cikorijų auginimas
               
               
                  2 190
               
            
                  Dirvožemyje augančių pomidorų auginimas šiltnamyje
               
               
                  4 846
               
            
                  Dirvožemyje augančių pipirų ir baklažanų auginimas šiltnamyje
               
               
                  3 000
               
            
                  Dirvožemyje augančių agurkų auginimas šiltnamyje
               
               
                  549
               
            
                  Baltųjų šparagų auginimas atvirame lauke
               
               
                  225
               
            
                  Braškių ūsų auginimas
               
               
                  2 306
               
            
                  Uogos (visos išskyrus braškes, atsodinimas)
               
               
                  1 350
               
            
                  Dirvožemyje augančių porų ir svogūnų sėjimas atvirame lauke
               
               
                  660
               
            
                  Saugomos skinamos gėlės (išskyrus rožes ir chrizantemas)
               
               
                  2 794
               
            
                  Saugomų skinamų gėlių auginimas
               
               
                  896
               
            
                  Dirvožemyje augančio daigyno auginimas atvirame lauke
               
               
                  630
               
            
                  Dirvožemyje augančio medelyno auginimas atvirame lauke
               
               
                  230
               
            
                  Malūnai miltams (17)
               
               
                  4 264
               
            
                  Nekilnojamos senovinės konstrukcijos ir baldai (Axel Vervoort; Gemeentebestuur Bonheiden)
               
               
                  199
               
            
                  Seni pastatai (istoriniai paminklai ir privatūs namai)
               
               
                  438
               
            
                  Statiniai ir objektai (bažnyčios, namai, maisto perdirbimo konstrukcijos), išskyrus kilnojamus objektus
               
               
                  307
               
            
                  Seni pastatai (senoviniai objektai, stogų konstrukcijos bei pritvirtinti baldai istorinėse konstrukcijose – įmonė Prohygiena)
               
               
                  282
               
            
                  Patalpos medžio darbams (6 patalpos)
               
               
                  101
               
            
                  Maisto perdirbimo patalpos (21 įrenginys)
               
               
                  300
               
            
                  Malūnai (25 malūnai)
               
               
                  200
               
            
                  Malūnai miltams (Bloemmolens Diksmuide)
               
               
                  72
               
            
                  Maisto sandėliai (sausam laikymui), konstrukcijos (17 įrenginių)
               
               
                  120
               
            
                  Jautri elekrtoninė aparatūra
               
               
                  50
               
            
                  Tuščios silosinės (priklauso 37 įmonėms)
               
               
                  43
               
            
                  Maisto perdirbimo įrenginiai (1 malūnas, Molens Vandenbempt)
               
               
                  15
               
            
                  Bažnyčios, paminklai ir laivų garažai (Bugbusters)
               
               
                  59
               
            
                  Iš viso
               
               
                  49 126
               
            Būtiniausioms reikmėms skirta metilbromido atsarga valstybėje narėje 2 848 kg.
   
   
      II PRIEDAS
      PRANCŪZIJOS RESPUBLIKA
      
                  Leidžiamų būtiniausių reikmių kategorijos
               
               
                  Kg
               
            
                  Pomidorai ir baklažanai (saugomi, atvirame lauke)
               
               
                  33 250
               
            
                  Agurkai (saugomi, atvirame lauke)
               
               
                  21 140
               
            
                  Specialios smėlyje augančios morkos (auginamos Bretanėje, derlius nuimamas rankomis, neatsparios Fusarium solani ir Rhizoctonia violacea)
               
               
                  8 000
               
            
                  Braškių ūsai
               
               
                  37 600
               
            
                  Braškių uogos skirtos Perigord ženklo produkcijai
               
               
                  34 000
               
            
                  Vėdrynai (Ranunculus), plukės (Anemone), bijūnai (Paeonia) ir pakalnutės, auginami atvirame lauke
               
               
                  21 785
               
            
                  Obelų, kriaušių, persikų, nektarinų, abriksoų, slyvų ir aviečių atsodinimas
               
               
                  10 000
               
            
                  Miško medelynas; Douglas eglės valgomųjų trumų auginimui
               
               
                  2 000
               
            
                  Vaismedžių medelynas
               
               
                  2 000
               
            
                  
                     PLAN–SPG bendrovės parduodamos sėklos
               
               
                  135
               
            
                  Malūnai
               
               
                  21 440
               
            
                  Greitas ryžių kenkėjų naikinimas paskutiniame gamybos etape
               
               
                  1 400
               
            
                  Kaštainiai
               
               
                  2 000
               
            
                  Iš viso
               
               
                  194 750
               
            Būtiniausioms reikmėms skirta metilbromido atsarga valstybėje narėje 14 280 kg.
   
   
      III PRIEDAS
      VOKIETIJOS FEDERACINĖ RESPUBLIKA
      
                  Leidžiamų būtiniausių reikmių kategorijos
               
               
                  Kg
               
            
                  Maisto perdirbimo įranga, ypač malūnai, su didesnėmis nei 10 000 m3 fumigacijos aikštelėmis
               
               
                  19 350
               
            
                  Objektai (sausojo puvinio Serpula lacrimans sukėlėjų naikinimas bažnyčiose)
               
               
                  250
               
            
                  Iš viso
               
               
                  19 600
               
            Būtiniausioms reikmėms skirta metilbromido atsarga valstybėje narėje 7 000 kg.
   
   
      IV PRIEDAS
      GRAIKIJOS RESPUBLIKA
      
                  Leidžiamų būtiniausių reikmių kategorijos
               
               
                  Kg
               
            
                  Pomidorai (saugomi)
               
               
                  92 000
               
            
                  Agurkai (apsaugoti, taip pat ir tuneliuose, įrengtuose po apdirbimo, ilgalaikiuose šiltnamiuose ir šiltnamiuose atvirais galais)
               
               
                  24 000
               
            
                  Skinami gvazdikai, rožės ir gubojos (gypsophila) (atvirame lauke, saugomi)
               
               
                  8 000
               
            
                  Malūnai, maisto perdirbimo konstrukcijos, perdirbimo įrenginiai
               
               
                  16 000
               
            
                  Razinos ir džiovintos figos
               
               
                  3 081
               
            
                  Iš viso
               
               
                  143 081
               
            Būtiniausioms reikmėms skirta metilbromido atsarga valstybėje narėje 0 kg.
   
   
      V PRIEDAS
      ITALIJOS RESPUBLIKA
      
                  Leidžiamų būtiniausių reikmių kategorijos
               
               
                  Kg
               
            
                  Pomidorai (saugomi)
               
               
                  671 000
               
            
                  Skinamos gėlės (saugomos)
               
               
                  162 000
               
            
                  Braškių uogos (saugomos)
               
               
                  130 000
               
            
                  Melionai (saugomi)
               
               
                  112 000
               
            
                  Pipirai (saugomi)
               
               
                  111 000
               
            
                  Baklažanai (saugomi)
               
               
                  96 000
               
            
                  Braškių ūsai
               
               
                  78 000
               
            
                  Malūnai ir maisto perdirbimo įrenginiai
               
               
                  89 600
               
            
                  Muziejiniai objektai
               
               
                  4 180
               
            
                  Iš viso
               
               
                  1 453 780
               
            Būtiniausioms reikmėms skirta metilbromido atsarga valstybėje narėje 167 474 kg.
   
   
      VI PRIEDAS
      LENKIJOS RESPUBLIKA
      
                  Leidžiamų būtiniausių reikmių kategorijos
               
               
                  Kg
               
            
                  Sausi produktai: vaistiniai augalai ir džiovinti grybai
               
               
                  3 500
               
            
                  Braškių ūsai
               
               
                  34 600
               
            
                  Iš viso
               
               
                  38 100
               
            Būtiniausioms reikmėms skirta metilbromido atsarga valstybėje narėje 210 kg.
   
   
      VII PRIEDAS
      PORTUGALIJOS RESPUBLIKA
      
                  Leidžiamų būtiniausių reikmių kategorijos
               
               
                  Kg
               
            
                  Skinamos gėlės (saugomos, atvirame lauke)
               
               
                  35 000
               
            
                  Iš viso
               
               
                  35 000
               
            Būtiniausioms reikmėms skirta metilbromido atsarga valstybėje narėje 0 kg.
   
   
      VIII PRIEDAS
      ISPANIJOS KARALYSTĖ
      
                  Leidžiamų būtiniausių reikmių kategorijos
               
               
                  Kg
               
            
                  Braškių ūsai (Castilla y León regione)
               
               
                  230 000
               
            
                  Braškių uogos (saugomos, Huelva regione )
               
               
                  330 000
               
            
                  Pipirai (saugomi, Murcia regione ir pietinėje Comunidad Valenciana regiono dalyje)
               
               
                  150 000
               
            
                  Skinamos gėlės (saugomos, Cadiz ir Sevilijos regionuose)
               
               
                  47 700
               
            
                  Skinamos gėlės Katalonijos regione
               
               
                  18 000
               
            
                  Iš viso
               
               
                  775 700
               
            Būtiniausioms reikmėms skirta metilbromido atsarga valstybėje narėje 8 309 kg.
   
   
      IX PRIEDAS
      NYDERLANDŲ KARALYSTĖ
      
                  Leidžiamų būtiniausių reikmių kategorijos
               
               
                  Kg
               
            
                  Braškių ūsų kenkėjų naikinimas po derliaus nuėmimo
               
               
                  120
               
            
                  Iš viso
               
               
                  120
               
            Būtiniausioms reikmėms skirta metilbromido atsarga valstybėje narėje 250 kg.
   
   
      X PRIEDAS
      JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ
      
                  Leidžiamų būtiniausių reikmių kategorijos
               
               
                  Kg
               
            
                  Braškės ir avietės (atvirame lauke)
               
               
                  35 700
               
            
                  Dekoratyvinių medžių auginimas, kova su verticilioze (Verticillium)
               
               
                  5 000
               
            
                  Malūnai (46); įmonėms Quaker Oats, Kelloggs, Weetabix Ltd, Ryecroft ir EOM prilausantys pastatai kviečiams, kukurūzams ir ryžiams laikyti
               
               
                  18 326
               
            
                  Sausi produktai (riešutai, džiovinti vaisiai, ryžiai, pupos, javai, valgomos sėklos), bendrovė Whitworths Ltd
                  
               
               
                  1 571
               
            
                  Malūnas, skirtas sausainių gamybai, galutinės produkcijos ir saugyklų plotai, priklausantys bendrovei Ryvita Company Ltd (Dorset)
                  
               
               
                  1 787
               
            
                  Konstrukcijos – įrenginiai ir aparatūra, perdirbimo ir saugyklų sektoriai, priklausantys bendrovei Whitworths Ltd
                  
               
               
                  880
               
            
                  Konstrukcijos – pastatas prieskoniams laikyti, priklausantis bendrovei Newly Weds Foods Ltd
                  
               
               
                  1 125
               
            
                  Perdirbimo įranga, priklausanti bendrovei Warehouse and Spice Grinding Facility (Pataks Foods Ltd)
                  
               
               
                  1 000
               
            
                  Prieskoninėms bei vaistinėms žolėms ir prieskoniams skirta perdirbimo įranga, priklausanti bendrovėms British Pepper and Spice Ltd, Lion Foods ir East Anglian Food Ingredients
                  
               
               
                  1 080
               
            
                  Specialios sūrio saugyklos
               
               
                  1 561
               
            
                  Kartkartėmis kenkėjais užkrečiami prieskonių produktai (taip pat ir pappadam), perdirbami bendrovių McCormick (UK) Ltd, British Pepper and Spice Ltd, East Anglian Food Ingredients ir Pataks Foods Ltd
                  
               
               
                  46
               
            
                  Iš viso
               
               
                  68 076
               
            Būtiniausioms reikmėms skirta metilbromido atsarga valstybėje narėje 6 554 kg.